OpenLLM-France/wikimedia huggingface dataset:
# María Riot

María Riot (Moreno, 12 de setembre de 1991) és una activista, treballadora sexual i actriu porno feminista argentina. Ha estudiat biotecnologia i comunicació a la Universitat Cornell amb una beca del programa internacional Alliance for Science. És coneguda per la seva militància contra l'estigmatització del treball sexual i per reivindicar la necessitat de la seva despenalització i regulació, com també per la seva lluita a favor del dret a l'avortament i en defensa dels drets dels animals.
Després de treballar de forma eventual en botigues de roba, call centers, restaurants i supermercats, va començar com a model de càmera web per a continuació exercir de treballadora sexual als 21 anys. Les primeres escenes en el cinema pornogràfic les va filmar per a la sèrie XConfessions de la directora de pornografia feminista Erika Lust, un subgènere d'escenes explícites i estètiques que té cura del plaer de la dona i menysté els continguts sexistes i racistes.
María Riot és membre activa de l'Asociación de Mujeres Meretrices de la Argentina (AMMAR) a través de la qual imparteix tallers sobre drets humans i laborals. També milita contra la grassofòbia, perquè quan estudiava va ser assetjada pel seu pes corporal, cosa que li va generar molta inseguretat i una depressió per la qual va haver d'anar a teràpia.

## Referències

* ↑ «Es argentina, actriz porno militante y becada en biotecnología en Nueva York», 01-11-2016. [Consulta: 24 agost 2019].
* 1 2 Limón, José Luis Martínez. «No me interesan las etiquetas», 12-08-2017. [Consulta: 24 agost 2019].
* ↑ «Quién es la actriz porno argentina que rompió con los prejuicios sociales». [Consulta: 24 agost 2019].
* ↑ «Me aman y me detestan». El Periódico, 05-11-2017. [Consulta: 24 agost 2019].
* ↑ «El porno me ayudó a aceptarme como soy». 20Minutos, 09-04-2016. [Consulta: 24 agost 2019].
* ↑ «Interviú desnuda a la actriz porno María Riot» (en castellà). [Consulta: 7 octubre 2021].
# Maria José Marques da Silva

Maria José Marques da Silva (Porto, 1914–Ibidem, 1996) va ser una arquitecta portuguesa que va dissenyar edificis a Porto. El 1943 es va convertir en la primera dona llicenciada en arquitectura per l'Escola de Belles arts de Porto.

## Biografia

Maria José va començar a treballar en l'oficina del seu pare, José Marques da Silva. El 1943 va contreure matrimoni amb el també arquitecte David Moreira da Silva. Junts van obrir la seva pròpia oficina; dissenyaren edificis i participaren en la planificació urbanística de la ciutat mentre completaven treballs iniciats per Marques da Silva. Els seus principals dissenys inclouen el Palácio do Comércio (1946), el Trabalho e Reforma (1953) i la Torre Miradouro (1969), tots a Porto. També van dur a terme diversos projectes per a l'Església com la conclusió del santuari de Penha a l'església de Sant Torcuat a Guimarães.
En els anys 70 la parella va passar a dedicar-se a l'agricultura, però Maria José Marques da Silva va continuar participant en l'administració de l'Associació d'Arquitectes portuguesos: n'organitzà el 40é Congrés el 1986. Al final de la seva vida, va treballar pel llegat del seu pare. En les seves últimes voluntats va llegar fons per constituir l'Institut José Marques da Silva a la Universitat de Porto.

## Referències

* ↑ "Maria José Marques da Silva", University of Porto Famous Alumni.
* ↑ "Maria José Marques da Silva & David Moreira da Silva", Fundação Marques da Silva.
# Martin City

Martin City és una concentració de població designada pel cens dels Estats Units a l'estat de Montana. Segons el cens del 2000 tenia 331 habitants.

## Demografia

Segons el cens del 2000, Martin City tenia 331 habitants, 142 habitatges, i 94 famílies. La densitat de població era de 266,2 habitants per km².
Dels 142 habitatges en un 30,3% hi vivien nens de menys de 18 anys, en un 53,5% hi vivien parelles casades, en un 7% dones solteres, i en un 33,1% no eren unitats familiars. En el 28,9% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,3% tenia menys de 18 anys, un 7,3% entre 18 i 24, un 29,9% entre 25 i 44, un 31,4% de 45 a 60 i un 8,2% 65 anys o més.
L'edat mediana era de 41 anys. Per cada 100 dones de 18 o més anys hi havia 108,2 homes.
La renda mediana per habitatge era de 21.250 $ i la renda mediana per família de 31.500 $. Els homes tenien una renda mediana de 23.500 $ mentre que les dones 11.458 $. La renda per capita de la població era de 12.896 $. Aproximadament el 13,8% de les famílies i el 24,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Martin City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Martin City». American Fact Finder. Oficina del Cens dels Estats Units, 12-01-2010.
# Mednogorsk

Mednogorsk - Медногорск (rus) - és una ciutat de l'óblast d'Orenburg, a Rússia. El 2021 tenia 24.321 habitants. Es troba a la vora del riu Bliava, a 19 km al sud-est de Kuvandik, a 177 km al sud-est d'Orenburg i a 1.400 km de Moscou. Fou fundada el 1933 en el marc de l'explotació dels jaciments de coure de Bliàvinsk i de les fàbriques metal·lúrgiques per al tractament de minerals.

## Referències

* ↑ Численность постоянного населения Российской Федерации по муниципальным образованиям на 1 января 2021 года Arxivat 2021-05-02 a Wayback Machine. (en rus).
# Martin Laursen

Martin Laursen (Fårvang, 26 de juliol de 1977) és un exfutbolista danès de la dècada de 2000.
Fou 53 cops internacional amb la selecció de Dinamarca.
Pel que fa a clubs, defensà els colors de Hellas Verona, Parma, Milan i Aston Villa.

## Referències

* ↑ (danès) Martin Laursen – Alle hold (Alle kampe) Arxivat 2016-09-24 a Wayback Machine. at Danish Football Association
* ↑ «Laursen's Big Decision». Aston Villa F.C., 29-01-2009.
* ↑ Danish national team profile
* ↑ Martin Laursen at DanskFodbold.com
* ↑ «LAURSEN (Martin Laursen)». FootballDatabase.com. Arxivat de l'original el 4 febrer 2009. [Consulta: 30 març 2014].
* ↑ Dades estadístiques sobre Martin Laursen a soccerbase.com
* ↑ Martin Laursen a National-Football-Teams.com (anglès)
# Mel·lífer vermell

El mel·lífer vermell (Myzomela cruentata) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes de Nova Guinea, Yapen i Arxipèlag Bismarck, a Nova Hannover, Nova Bretanya, Nova Irlanda, Djaul, Tabar i Duc de York.

## Taxonomia

Segons algunes classificacions, les subespècies mes meridionals formen en realitat una espècie diferent:
* Myzomela erythrina Ramsay, EP, 1877 - mel·lífer rogenc.

## Referències

* ↑ mel·lífer vermell«Mel·lífer vermell». Cercaterm. TERMCAT, Centre de Terminologia. Rev. 22/04/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ mel·lífer rogenc«Mel·lífer vermell». Cercaterm. TERMCAT, Centre de Terminologia. Rev. 22/04/2022(català)
# Menhir da Cabeça do Rochedo

El Menhir da Cabeça do Rochedo és un monument megalític situat al municipi de Lagos, a Portugal. El monument es troba al costat d'una pedrera, al Lugar do Figueiral, al llogaret de Bensafrim. És a uns 500 m a l'oest de la carretera N120, de Lagoa, a Bensafrim.
És un monòlit llavorat de grans dimensions, de forma cilíndrica i fàl·lica. Es troba danyat al centre, on té una gran escletxa, i a l'extrem superior, és esqueixat en la diagonal. Formava part d'un conjunt de vuit monuments del mateix tipus, palplantats a la rodalia d'un poblat neolític; van furtar-ne un, i els altres sis van ser enretirats del lloc per la Cambra Municipal de Lagos, i només en roman aquest a l'indret d'origen.

## Referències

* ↑ «Menir da Cabeça do Rochedo». Instituto de Gestão do Património Arquitectónico e Arqueológico. [Consulta: 10 agost 2010].
* 1 2 «Ruinas Históricas no Concelho». Câmara Municipal de Lagos. [Consulta: 10 agost 2010].

## Enllaços externs

* http://arqueologia.patrimoniocultural.pt/index.php?sid=sitios&subsid=2233604
* [en https://www.megalithic.co.uk/article.php?sid=14512]
# Menhir de Cala Pedrosa

El menhir de Cala Pedrosa és un menhir situat a la Cala Pedrosa dins del terme de Castell d'Aro, Platja d'Aro i s'Agaró a peu del camí de ronda que va de la platja de sa Conca a s'Agaró. Es tracta d'un bloc allargat de granodiorita col·locat al peu de les escales que condueixen a la platja.
El menhir està datat d'entre el IV i el II mil·lenni aC. Originalment es trobava a la Punta de sa Conca, però va ser traslladat a la seva localització actual en època moderna. A més se li clavà una argolla per poder amarrar una barca i fou perforat verticalment per convertir-lo en un fanal.

## Referències

* ↑ Pallí, Lluís; Roqué, Carles. Itinerari geològic pel camí de ronda de S'Agaró. Girona: Servei de publicacions de la Universitat de Girona, 1996. ISBN 9788488762689.
* ↑ «Menhir de cala Pedrosa» (en anglès). The Megalithic Portal. [Consulta: 16 setembre 2023].
# Menhir d'en Llach

El menhir d'en Llach està situat a prop de Can Cabanyes al Puig de Cadiretes al terme municipal de Llagostera (Gironès). és de granit rosat-negrós i de tipus fal·liforme, i mesura 74 cm d'ample per 76 de gruix, amb una alçada de 265 cm. A la part superior mostra una inscultura en forma de meandre serpentiforme amb una cassoleta en el seu inici, mentre que la part soterrada, en canvi, no està desbastada. Està datat en el període del Neolític Mitjà/Calcolític entre el 3500 i el 1800 aC.

## Referències

* ↑ Llinàs i Pol, Joan «De la prehistòria a l'època romana. Els primers 100.000 anys d'activitat humana a Llagostera». Conferències de l'Arxiu Municipal de Llagostera.
* ↑ «Menhir d'en Llach al portal Megalítica». Arxivat de l'original el 2017-10-23. [Consulta: 21 desembre 2015].
* 1 2 Tarrús i Galter, Josep. Dolmens i menhirs. 48 monuments megalítics de les Gavarres i el massís d'Ardenya. (Baix Empordà, la Selva i el Gironès). Figueres: Carles Vallés editor, 1990. ISBN 84-85874-37-4.
# Material fotosensible

En fotografia química, anomenem material fotosensible a la capa o conjunt de capes sensibles a la llum que formen una imatge latent quan entren en contacte amb la llum. Dins els materials fotosensibles, podem diferenciar entre les pel·lícules formades per un suport plàstic transparent i els papers.

## Història

Abans d'arribar a les fotografies com les coneixem avui em dia, hi va haver diversos passos previs que van conduir a la fotografia cap al present:
* El primer cop en què es va fixar una imatge en una cambra obscura, va ser l'any 1726, per J.H. Schulze, qui va demostrar la sensibilitat lumínica del nitrat de plata.
* La primera imatge fixa e immòbil va ser feta per Joseph Nicéphore Nièpce. Això ho va aconseguir mitjançant plaques de peltre cobertes amb betum i oli de lavanda. L'any 1826, utilitzant una cambra obscura. Així doncs, va plasmar per l'eternitat les vistes del pati de la seva casa.
* L'any 1835, Jacques Daguerre va publicar els resultats del Daguerrotip, un experiment basat en làmines de plata que mitjançant l'aplicació de vapor durant 15-30 minuts, aconseguia una imatge molt poc visible. Aquesta seguidament es tractava amb mercuri i aigua salada calenta per a poder revelar la imatge.

## Referències

* ↑ «FOTOSENSIBLE - Definición y sinónimos de fotosensible en el diccionario español» (en castellà). [Consulta: 27 novembre 2018].
* ↑ «Material fotosensible» (en castellà). Los diccionarios y las enciclopedias sobre el Académico.
* ↑ «El material fotosensible, por Nièpce y Daguerre» (en castellà). [Consulta: 27 novembre 2018].
# Membrana de Bruch

La membrana de Bruch és una prima capa refractil de cèl·lules i fibres localitzada entre la capa coriocapil·lar i l'epiteli pigmentari de la retina. També rep el nom de làmina vítria. Presenta cinc capes.

## Capes de la membrana de Bruch

* Làmina basal de les cèl·lules endotelials de la capa coriocapil·lar.
* Capa de fibres col·làgenes de prop de 0,5 micròmetres de diàmetre.
* Capa de fibres elàstiques d'uns 2 micròmetres de diàmetre.
* Segona capa de col·làgenes.
* Altra làmina basal de les cèl·lules epitelials de la retina.
L'aspecte final és el d'un aparedat de fibres elàstiques.

## Vegeu també

* Coroide
* Ull
* Retina
* Epiteli pigmentari de la retina
# Membrana de Descemet

La membrana de Descemet (o làmina elàstica posterior) és la membrana basal que es troba entre la substància pròpiament corneal o estroma, i la capa endotelial de la còrnia. La membrana de Descemet, com a membrana basal de la capa endotelial, és generada per l'única capa de cèl·lules epitelials escamoses que componen la capa endotelial de la còrnia. La capa endotelial cobreix la superfície de la part posterior de la còrnia, i així limita amb la cambra anterior.

## Estructura

Està composta per diferents tipus de col·lagen (tipus IV i VIII). El seu gruix oscil·la entre els 3 μm en néixer i els 8-10 μm en els adults.

## Importància clínica

Un dany important a la membrana pot requerir un trasplantament de còrnia. En l'afecció hereditària coneguda com a distròfia de Fuchs la membrana de Descemet falla progressivament i la còrnia s'espesseix i s'opacifica perquè s'interromp l'intercanvi de nutrients i líquids entre la còrnia i la resta de l'ull. El cirurgià pot raspar la membrana de Descemet danyada i inserir/trasplantar una nova membrana procedent de l'ull d'un donant. En aquest procés, la majoria de les cèl·lules escamoses de la membrana del donant sobreviuen per revertir dràsticament el deteriorament de la còrnia (vegeu cirurgia DMEK).
La membrana de Descemet també és un lloc de deposició de coure en pacients amb malaltia de Wilson o altres malalties hepàtiques, que condueixen a la formació dels anells de Kayser-Fleischer.

## Referències

* ↑ «Tissue Distribution of Type VIII Collagen in Human Adult and Fetal Eyes». Investigative Ophthalmology and Visual Science, 01-08-1991. [Consulta: 17 agost 2014].
* ↑ Johnson DH, Bourne WM, Campbell RJ: The ultrastructure of Descemet's membrane. I. Changes with age in normal cornea. Arch Ophthalmol 100:1942, 1982
* ↑ «Descemet's membrane endothelial keratoplasty versus Descemet's stripping automated endothelial keratoplasty for corneal endothelial failure». Cochrane Database Syst Rev, 3, 2016, pàg. CD012097. DOI: 10.1002/14651858.CD012097.
# Millet (Imperi Otomà)

A l'Imperi Otomà, un millet era un tribunal de llei independent que pertanyia a la «llei personal» per la qual una comunitat confessional (un grup que segueix les lleis de la xaria islàmica, el dret canònic cristià o l'halacà jueva) es podia governar sota les seves pròpies lleis. Malgrat que sovint hom s'hi refereix com a «sistema», abans del segle xix l'organització del que retrospectivament s'anomena millet a l'Imperi Otomà no era sistemàtica. Així, els no musulmans simplement tenien un grau d'autonomia notable dins de la seva comunitat, sense cap estructura que englobés els millets. El concepte de millets diferents que corresponen a diferents comunitats religioses no apareixeria a l'imperi fins al segle xviii. Posteriorment, l'existència del sistema de millets es va justificar a través de mites fundacionals que els enllaçaven amb l'època del soldà Mehmed el Conqueridor (r. 1451-81), tot i que ara s'entén que no existia tal sistema el segle xv. Després de les reformes otomanes Tanzimat (1839–76), el terme es va emprar per minories religioses legalment protegides, de forma similar al que a altres països s'anomena nació. El mot millet prové de la paraula àrab millah (ملة), que significa "nació". El sistema s'ha considerat un exemple de pluralisme religiós premodern.

## Referències

* ↑ Masters, Bruce. Christians and Jews in the Ottoman Arab World: The Roots of Sectarianism. Cambridge University Press, 2001, p. 61–2. ISBN 0-521-80333-0.
* ↑ Braude, Benjamin. «Foundation Myths of the Millet System». A: Christians and Jews in the Ottoman Empire. 1. Holmes & Meier, 1982, p. 69–90. ISBN 0841905193.
* 1 2 Masters, Bruce. «Millet». A: Encyclopedia of the Ottoman Empire, 2009, p. 383–4.
* ↑ Sachedina, Abdulaziz Abdulhussein. The Islamic Roots of Democratic Pluralism. Oxford University Press, 2001, p. 96–97. ISBN 0-19-513991-7. «The millet system in the Muslim world provided the pre-modern paradigm of a religiously pluralistic society by granting each religious community an official status and a substantial measure of self-government.»
# Microsoft Speech API

La interfície de programació d'aplicacions de veu o SAPI (abreviatura en anglès de Microsoft Speech API) és una API desenvolupada per Microsoft per permetre l'ús d'aplicacions de reconeixement de veu i síntesi de veu dins les aplicacions de Windows.
Fins avui, s'han llançat una sèrie de versions de l'API, que s'han distribuït ja sigui com a part d'un Speech SDK, o com a part de Windows en si. Les aplicacions que utilitzen SAPI inclouen Microsoft Office, Microsoft Agent i Microsoft Speech Server.
En general, totes les versions de l'API s'han dissenyat de tal manera que un desenvolupador de software pot escriure una aplicació, per dur a terme el reconeixement de veu i síntesi, mitjançant l'ús d'un conjunt estàndard d'interfícies, accessibles des d'una varietat de llenguatges de programació. A més, és possible que una tercera empresa pogués produir els seus propis motors de reconeixement de veu i de text o adaptar els motors existents per treballar amb SAPI. En principi, sempre que aquests motors s'ajustin a les interfícies definides, poden ser utilitzats en lloc dels motors subministrats per Microsoft.
En general, l'API de veu és un component de lliure distribució que es pot activar en qualsevol aplicació de Windows que permeti utilitzar la tecnologia de veu. Moltes versions (encara que no tots) dels motors de reconeixement de veu i síntesi també són de lliure distribució.
Hi ha hagut dues "famílies" principals de l'API de Microsoft Speech. Les Versions SAPI 1 a 4 són tots similars entre si, amb característiques addicionals en cada nova versió. No obstant això, SAPI 5 era una interfície completament nova, llançada el 2000. Des de llavors, s'han llançat diverses subversions d'aquesta API.

## Vegeu també

* Lernout & Hauspie

## Enllaços externs

* Microsoft Speech Team blog
* Multi Crew Experience, voice control for Flight Simulator
* Voces naturales gratuitas para texto-a-voz, SAPI 4 y SAPI 5.
# Melanocichla

Melanocichla és un gènere d'ocells de la família dels timàlids (Timaliidae) i l'ordre dels passeriformes. Habiten l'Índia i Sri Lanka.

## Taxonomia

Aquest gènere es compon de dues espècies que abans estaven assignades a Garrulax dins la família dels leiotríquids (Leiothrichidae), però estudis moleculars revelen que en realitat pertanyen als timàlids (Timaliidae). Segons la classificació del Congrés Ornitològic Internacional (versió 11.1, 2021) aquest gènere està format per dues espècies:
* Melanocichla lugubris - xerraire negre.
* Melanocichla calva - xerraire calb.

## Referències

* ↑ T Cai, A Cibois, P Alström, RGMoyle, JD Kennedy, S Shao, R Zhang, M Irestedt, PGP Ericson, M Gelang, Y Que, F Lei i J Fjeldså. 2018. Near-complete phylogeny and taxonomic revision of the world’s babbler (Aves: Passeriformes). Molecular Phylogenetics and Evolution. doi: https://doi.org/10.1016/j.ympev.2018.10.010.
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Melanocortina

Les melanocortines és un grup d'hormones peptídiques que inclouen l'hormona adrenocorticotropa (ACTH) i les diferents formes de l'hormona estimulant de melanòcits (MSH). Poden ser sintètiques (creades al laboratori). En els humans poden ésser endògenes, produïdes a partir de la proopiomelanocortina (POMC) a la hipòfisi. Les melanocortines produeixen els seus efectes connectant-se i activant els receptors de melanocortina.

## Referències

* ↑ Gantz I, Fong TM «The melanocortin system». Am. J. Physiol. Endocrinol. Metab., 284, 3, març 2003, pàg. E468–74. Arxivat de l'original el 2009-02-26. DOI: 10.1152/ajpendo.00434.2002. PMID: 12556347 [Consulta: 22 juliol 2013].
* ↑ Raffin-Sanson ML, de Keyzer Y, Bertagna X «Proopiomelanocortin, a polypeptide precursor with multiple functions: from physiology to pathological conditions». Eur. J. Endocrinol., 149, 2, Agost 2003, pàg. 79–90. DOI: 10.1530/eje.0.1490079. PMID: 12887283.

## Enllaços externs

* «Melanocortina» (en anglès). Medical Subject Headings.
# Michael Freiberg

Michael Freiberg (Hong Kong, 10 de novembre de 1990) és un ciclista australià, actualment a l'equip IsoWhey Sports SwissWellness. Especialista en la pista, el 2011 es va proclamar Campió del món d'Òmnium.

## Palmarès en pista

* 2009
** Campió d'Austràlia en Persecució per equips (amb Luke Durbridge, Cameron Meyer i Travis Meyer)
* 2010
** 1r als Jocs de la Commonwealth en Persecució per equips (amb Jack Bobridge, Michael Hepburn i Dale Parker)
* 2011
** Campió del món en Òmnium
* 2017
** Campió d'Austràlia en Persecució per equips (amb Cameron Meyer, Stephen Hall i Sam Welsford)

## Palmarès en ruta

* 2011
** Vencedor d'una etapa al Tour of the Murray River
* 2016
** Vencedor d'una etapa a la Pemberton Classic
* 2017
** 1r al National Road Series
** 1r a la Goldfields Cyclassic i vencedor d'una etapa
** Vencedor de 2 etapes al Tour of the King Valley
** Vencedor d'una etapa a l'Amy's Otway Tour
* 2018
** Vencedor d'una etapa a la Pemberton Classic
** Vencedor d'una etapa al Tour of the Great South Coast
* 2019
** Campionat d'Austràlia de ciclisme en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Michael Foale

Colin Michael Foale, CBE, PhD (nascut el 6 de gener de 1957) és un astrofísic britànic-americà i astronauta de la NASA. Va realitzar sis missions del Transbordador Espacial i ho va ampliar amb estades de llarga duració en la Mir i l'Estació Espacial Internacional. Va ser el primer britànic a realitzar un passeig espacial, i fins al 17 d'abril de 2008, mantenia el rècord per més temps de permanència en l'espai per un ciutadà dels EUA: 374 dies, 11 hores, 19 minuts. Manté el rècord de temps acumulatiu a l'espai com a ciutadà del Regne Unit.

## Enllaços externs

* NASA Biography
* Spacefacts biography of Michael Foale
# Michael Fessier

Michael Fessier (Angels Camp, 6 de novembre de 1905 - Northridge, 19 de setembre de 1988) va ser un guionista i productor de cinema estatunidenc. Va treballar per a estudis de Hollywood com MGM i Universal Pictures. Més tard en la seva carrera va treballar a la televisió. També va escriure contes i novel·les, dues de les quals van ser adaptades per a la pantalla. Estava casat amb l'actriu Lilian Bond.

## Filmografia seleccionada

* Society Doctor (1935)
* Exclusive Story (1936)
* Women Are Trouble (1936)
* All American Chump (1936)
* Speed (1936)
* Song of the City (1937)
* The Women Men Marry (1937)
* Valley of the Giants (1938)
* The Angels Wash Their Faces (1939)
* Wings of the Navy (1939)
* Espionage Agent (1939)
* He Stayed for Breakfast (1940)
* It All Came True (1940)
* Knockout (1941)
* You'll Never Get Rich (1941)
* Ballant neix l'amor (You Were Never Lovelier) (1942)
* Fired Wife (1943)
* Her Primitive Man (1944)
* The Merry Monahans (1944)
* San Diego, I Love You (1944)
* Greenwich Village (1944)
* Frontier Gal (1945)
* That's the Spirit (1945)
* That Night with You (1945)
* Lover Come Back (1946)
* Slave Girl (1947)
* Red Garters (1954)
* The Boy from Oklahoma (1954)

## Referències

* ↑ Goble p.155

## Bibliografia

* Goble, Alan. The Complete Index to Literary Sources in Film. Walter de Gruyter, 1999.